??.??.1965 / Haukivuori
??.??.1965 Vanhalta kaitafilmiltä kaapattuja ruutuja: junan P76 tulo ja lähtö Haukivuorelta.
Kuvaaja: Maini Aarnio (Lisännyt: Eljas Pölhö)
Lisätty: 25.09.2016 13:50
25.09.2016 19:02 Pasi Utriainen: Vaihdettiinko junaan kevyemmän sarjan (höyry-)veturi Kuopiossa vai Pieksämäellä, sillä Kuopion pohjoispuolella oli tuolloin K30-kiskotus? Eikös tämä päiväpikajunapari kulkenut kuitenkin Iisalmeen saakka.
(Käyttäjä muokannut 25.09.16 19:04)
25.09.2016 19:21 Eljas Pölhö: Tuohon aikaan P75/P76 "Kalakukko" kulki ainoastaan Kuopioon saakka. Iisalmi oli pääteasema vain juhlapyhien liikenteessä. 1960-luvun alussa säännölliset vetäjät olivat Hr1 1020 ja 1021. Poikkeuksia oli vain jos nämä olivat kattilanpesussa (1-2 pv/kk) tai konepajalla. Kierto oli toisella P71 Kv-Kuo -- P76 Kuo Kv ja toisella P75 Kv-Kuo -- P72 Kuo-Kv. P71/P72 oli Kontiomäen yöpikajunapari, joka Kuopion pohjoispuolella kulki Hv2:lla.
25.09.2016 20:26 Petri Nummijoki: Hv3-vetureitako ei suosittu junaparissa P71/72 Hv2:n ohella? Vai tarkoittiko pelkän Hv2:n käyttö junaparissa P71/72 tämän kuvan ottamisen aikaa eli 60-luvun puoliväliä, jolloin 600-sarjan Hv3-veturit olivat jo poistuneet tai ainakin poistumassa käytöstä?
25.09.2016 21:28 Eljas Pölhö: Ajattelen lähinnä aikakautta 1960-1965. Pieksämäen 600-sarjan Hv3:t olivat käytössä enemmänkin juuri Pieksämäeltä Imatralle, Joensuuhun, Haapamäelle ja sekajunaparissa TH77/TH78 Pieksämäen ja Iisalmen välillä. En osaa ulkomuistista sanoa käytettiinkö niitä Kontiomäelle saakka tässä tai joskus yöpikajunassa, joskin on melkoisen varmaa, että kyllä niitä sielläkin on joskus käynyt.
(Käyttäjä muokannut 25.09.16 21:48)
25.09.2016 22:39 Jouni Hytönen: Onko ratapihan pohjoispäässä ollut vesitorni vai mikä tuo rakennus on?
25.09.2016 22:53 Eljas Pölhö: Vesitorni se on.